CERERILE PENTRU BURSA DE PERFORMANȚĂ CATEGORIA I și II, 
și SOCIALĂ se depun EXCLUSIV ONLINE accesând următorul link https://burse.inscrieri.ubbcluj.ro
ÎN PERIOADA 28.09.2026 ora 8.00 - 16.10.2026 ora 16.00
Cererile și anexele de bursă se descarcă de pe site-ul facultăți

Studenții sunt rugați să consulte și Regulamentul de burse de pe site-ul facultății la următorul link 

https://tbs.ubbcluj.ro/regulamente/
Dosarele de bursă socială vor fi încarcate electronic pe platforma de burse https://burse.inscrieri.ubbcluj.ro  într-un singur fișier pdf.
Lunile care se iau în considerare pentru calcularea veniturilor pentru acordarea burselor sociale în semestrul I al anului universitar 2026-2027 sunt septembrie 2025 – august 2026, cu încadrarea în venitul minim net lunar pe membru de familie în valoare de 2.594,83 lei.

Studenții nu vor solicita organelor fiscale Adeverințele de venit, această sarcină va fi preluată de către unul din membrii Comisiei de burse, în baza acordurilor olografe ale solicitantului și membrilor familiei.
Toti studenții care vor depune dosar pentru obținerea bursei pe caz social trebuie să încarce în platformă Acordul olograf propriu și al membrilor familiei privind prelucrarea datelor cu caracter personal, pentru verificarea respectării criteriilor de acordare a bursei de ajutor social. În baza acestora, UBB va solicita organului fiscal adeverința de venit pe ultimele 12 luni anterioare cererii.

Studenții care nu încarcă aceste acorduri nu vor fi eligibili pentru obținerea bursei (nu se poate face verificarea veniturilor la organul fiscal competent).
Pot beneficia de bursă de ajutor social cu caracter permanent, pe durata unui semestru, studenții de la învățământul de frecvență, în ordinea de prioritate stabilită mai jos:

1. Studenții orfani de unul sau ambii părinți, studenții care provin din familii monoparentale sau studenții proveniți din centre de plasament și care nu realizează venituri peste plafonul pentru acordarea bursei sociale.

2. Studenții care se află în evidențele dispensarului studențesc sau a medicului de familie și atestă cu documente medicale (eliberate de medicul specialist).

3. Studenții a căror familie nu a realizat în cele 12 luni înainte de începerea semestrului/anului universitar un venit lunar net mediu 2.594,83 lei/membru de familie mai mare decât salariul de bază minim net pe economie.

1. Pentru studenții orfani de unul sau ambii părinți sau cei care provin din familii monoparentale, dosarul va cuprinde după caz:
1. Anexa 9 - cerere, 
2.Anexa 10 – declarație privind veniturile, care se vor completa de către student în baza veniturilor familiei din ultimele 12 luni precizate, 
3. Anexa 11- declarație depunere dosar prin mijloace electronice,  
4. Anexa 12 - acordul olograf student = semnătură de mână, 
5. Anexa 13- acordul olograf membrii familiei = semnătură scrisă de mână

6. Copie a cărţii de identitate ale aplicantului și a părintelui după caz

7. Copii a/ale certificatelor de deces al/ale părinților

8. Declaratie pe propria răspundere a părintelui privind starea civilă din care să reiasă faptul  ca nu este căsătorit (dacă este cazul)

9. Copie după hotărârea judecătorească prin care a fost pronunțat divorțul sau copie după certificatul de divorț eliberat de notarul public la desfacerea căsătoriei (dacă este cazul)

10. Copie după hotărârea judecătorească prin care a fost instituită tutela (dacă este cazul).

2. Pentru studenții proveniți din serviciile de tip rezidențial, respectiv casele de tip familial, centrele de primire în regim de urgență și centrele maternale, dosarul va cuprinde:
1. Anexa 9 - cerere, 
2.Anexa 10 – declarație privind veniturile, care se vor completa de către student în baza veniturilor familiei din ultimele 12 luni precizate, 
3. Anexa 11- declarație depunere dosar prin mijloace electronice,  
4. Anexa 12 - acordul olograf student = semnătură de mână, 

5. Copie a cărţii de identitate ale aplicantului 

6. Copie a certificatului de naștere a aplicantului

7. Documente justificative privind situația în care se află:

a) adeverință din care să rezulte faptul că solicitantul se află în plasament

b) copie a hotărârii judecătorești din care rezultă că solicitantul se află în plasament familial

3. Pentru studenţii care solicită bursă socială pe criteriul medical, dosarul va curpinde:
1. Anexa 9 – cerere

2. Anexa 11- declarație depunere dosar prin mijloace electronice,  
4. Anexa 12 - acordul olograf student = semnătură de mână, 

5. Copie a cărţii de identitate ale aplicantului

6. Document medical eliberat de un medic specialist (care a promovat examenul de specialitate în domeniul diagnosticului sau medic primar cu competențe în domeniul diagnosticului), altul decât medicul de familie, respectiv Certificat de încadrare în grad de handicap permanent grav sau accentuat, în care să se prezinte evoluția și tabloul clinic al problemei medicale de care suferă studentul și care se încadrează în categoriile de boli specificate la art 15 din Regulamentul de burse, alin. 5, punctul 2- încadrarea o poate face medicul specialist, medicul de familie sau medicul arondat facultății. 

Documentele medicale vor fi vizate obligatoriu de medicul de familie sau de medicul dispensarului studențesc că suferă de una din afecțiunile prevăzute de Ordinul 6.742/4.12.2023 și se încadrează și articolul 10 alineatul (9), litera b), prin MENȚIONAREA CLARĂ a acestui lucru pe documentele medicale și anume: 1) studenții  bolnavi de tuberculoză, care se află în evidența unităților medicale – pe perioada tratamentului tuberculotic, 2) celor care suferă de diabet insulinonecesitant, 3) boli maligne, 4) sindromuri de malabsorbție severe, 5) boală cronică de rinichi în program de dializă, 6) astm bronșic persistent moderat sau sever, 7) epilepsie grand mal, 8) cardiopatii congenitale, 9) hepatită cronică cu fibroză avansată (stadiul F3 sau F4), 10) glaucom, 11) miopie gravă, 12) boli imunologice autoimune forme  severe, 13) boli rare atestate de un medic specialist, 14) tulburări din spectrul autist, 15) boli hematologice severe care necesită tratament continuu sau spitalizări frecvente (hemofilie, talasemie, etc.), 16) suditate bilaterală, 17) fibroză chistică, 18) cei infestați cu virusul HIV sau bolnavi de SIDA, 19) cei cu deficiențe locomotorii severe, 20) studenți care prezintă un Certificat de încadrare în grad de handicap permanent grav sau accentuat, fără a se lua în considerare nivelul venitului mediu pe membru de familie.
Rugăm studenții să comunice medicului exact diagnosticul precizat în acest ordin, pentru că încadrarea în unul din acestea trebuie să fie menționată pe documentul medical (de ex. pt astm bronșic  trebuie precizat una din caracteristici: persistent, moderat sau sever).
4. Pentru studenții care provin din familii ale căror venituri lunare nete medii pe membru de familie sunt mai mici decât salariul de bază minim net pe economie precizat dosarul va curpinde:
1. Anexa 9 - cerere, 
2.Anexa 10 – declarație privind veniturile, care se vor completa de către student în baza veniturilor familiei din ultimele 12 luni precizate, 
3. Anexa 11- declarație depunere dosar prin mijloace electronice,  
4. Anexa 12 - acordul olograf student = semnătură de mână, 

5. Anexa 13- acordul olograf membrii familiei = semnătură scrisă de mână

6. Copie a cărţii de identitate ale aplicantului 

7. Copii ale cărților de identitate ale părinților

8. Copii ale certificatelor de naștere și ale cărților de identitate (dacă este cazul), ale celorlați membri ai familiei, aflați în întreținerea părinților
9. Declarație pe propria răspundere a unuia dintre membrii majori ai familiei, pentru membrii majori ai familiei fără discernământ sau copii minori aflați în întreținerea familiei, care nu urmează o formă de învățământ și nici nu obțin venituri proprii.
ATENȚIE! În cazul în care părinții studentului lucrează sau domiciliază în străinătate, sau dacă veniturile familiei sunt ZERO, este nevoie de ANCHETĂ SOCIALĂ de la Primăria de domiciliu.


